# ŽUPANIJA: BRODSKO-POSAVSKA

**OSNOVNA ŠKOLA LJUDEVITA GAJA**

**NOVA GRADIŠKA**

**LJ. GAJA 24. 35 400 NOVA GRADIŠKA**

RKP: 09281 MB: 03000354

Razina: 31 OIB škole: 58247661305 Razdjel: 000

**OBRAZLOŽENJE FINANCIJSKOG PLANA ZA 2024. GODINU TE PROJEKCIJA ZA**

**2025. I 2026. GODINU**

### 1. Sažetak djelokruga rada proračunskog korisnika

Osnovna škola Ljudevita Gaja obavlja javnu djelatnost sukladno Zakonu o odgoju i obrazovanju u osnovnoj i srednjoj školi.

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim

subotama. Nastava se, redovna, izborna, dodatna, dopunska i izvannastavne aktivnosti, izvodi prema Nastavnim planovima i programima, Godišnjem planu i programu rada Škole, te Školskom kurikulumu za školsku godinu 2023./2024.

Školu pohađa 476 učenika u 29 razrednih odjela i to 14 odjela razredne nastave,12 odjela predmetne nastave i 3 odjela po posebnom programu. Nastava se održava i u 3 područne škole s kombiniranim odjelima. Zaposleno je 65 djelatnika od toga: 30 učitelja predmetne nastave, 16 učitelja razredne nastave, 4 stručna suradnika, 1 ravnateljica i 14 ostalih zaposlenih.

### 2.Obrazloženje progama rada školske ustanove

Prioritet škole je kvalitetno obrazovanje i odgoj učenika što ostvarujemo:

* + stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu
  + poticanjem učenika na izražavanje kreativnosti, talenata i sposobnosti u nastavnom procesu, kroz uključivanje u slobodne aktivnosti, natjecanja te druge školske projekte, priredbe i imanifestacije
  + organiziranjem zajedničkih aktivnosti učenika i učitelja tijekom izvannastavnih akivnosti i druženja, kroz kolektivno upoznavanje kulturne i duhovne baštine
  + poticanjem razvoja pozitivnih životnih vrijednosti
  + nabavkom suvremenih nastavnih pomagala kako bismo pratili suvremene metode

poučavanja.

### 3.Zakonske i druge podloge na kojima se zasniva program rada škole

* + Zakon o odgoju i obrazovanju, NN br. 87/08., 86/09.,92/10.,90/11. 16/12, 86/12., 126/12., 94/13. i 152/14., 7/17., 68/18.,98/19., 64/20., i 151/22.
  + Zakon o ustanovama, NN br. 76/93., 29/97., 47/99., 35/08., 127/19.,151/22.
  + Zakon o proračunu (NN br. 144/21. Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br.114/10., 31/11., 124/14.
  + Godišnji plan i program rada škole, Školski kurikulum Osnovne škole Ljudevita Gaja, nastavne i izvannastavne aktivnosti.

### 4. Usklađenost ciljeva, strategije, programa s dokumentima dugoročnog razvoja

Školske ustanove ne donose strateške već godišnje operativne planove (GPP i Školski kurikulum) prema planu i programu koji je donijelo Ministarstvo znanosti i obrazovanja.

Planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo, uzrokuje promjene u izvršenju financijskog plana za dvije fiskalne godine.

### 5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

**Izvori sredstava za financiranje rada Škole su:**

* + Opći prihodi i primitci, skupina 671, Županijski proračun za materijalne troškove

poslovanja, Prehrana za učenike osnovnih škola, Projekt pomoćnika u nastavi, Projekt školske sheme voća i Medni dan.

Prihode za financiranje rashoda koji se financiraju minimalnim standardima, planirali

smo na osnovu zadanih kriterija (po učeniku, po razrednom odjelu, po školi, po računalu.

Planirali smo materijalne i financijske rashode (rashode za uredski materijal,rashode

za telefon, komunalne usluge, vodu, smeće, naknada za prostor, računalne i ostale usluge),

financiranje rashoda poslovanja temeljem stvarnog troška, planirali smo troškove električne energije, plina, pedagoške dokumentacije, te zdravstvenih pregleda zaposlenika.

* + Vlastiti prihodi, skupina 661, čine prihodi od iznajmljivanja sportske dvorane i od skupljanja starog papira, od kojih se planira rashod za dugotrajnu nefinancijsku imovinu.
  + Prihod za posebne namjene, skupina 652, sastoji se od prihoda od osiguranje učenika, prihoda od naknada štete na nefinancijskoj imovini, prihodi za rad predstavničkih i izvršnih tijela i ostalih prihoda za potrebe financiranja školske kuhinje.
  + Pomoći proračunskim korisnicima iz državnog proračuna čine pomoći za financiranje rashoda za zaposlene, prijevoz učenika, didaktika za učenike po posebnom programu, te razne druge pomoći agencija na državnoj riznici – skupina 636.

Prihodi od donacija – skupina 663, koje ostvarujemo prijavama na natječaje raznih trgovačkih društava.

U planiranju rashoda za 2024., te projekcije za 2025. i 2026. godinu, rashode ostavljamo na razini plana za 2023.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Tijekom prethodne školske godine ostvaren je planirani broj nastavnih radnih dana, ostvareni su svi sadržaji planova i programa zacrtanih za tu školsku godinu.

Uspješno je završen projekt „S osmjehom u školu“ te je započet novi krug projekta za šk.god. 2023./2024.

Prošle smo godine sudjelovali u projektu BP županije i EU – Osiguranje školske prehrane za djecu u riziku od siromaštva (89 učenika) koji je trajao do lipnja 2023. Od 1.1.2023. Vlada RH financira besplatne obroke za sve učenike.

U završnoj fazi projekta E-škole, razvoj sustava digitalne zrelosti škola, opremljeni smo s još dva interaktivna ekrana i 36 laptopa ( 24 za učenike i 12 za učitelje). Iz istog projekta dobili smo napredno računalo, grafički laptop, set za snimanje, tri 3D printera i edukacijski dron.

Sudjelovanjem u projektu Pametne škole 2 instalirano je 86 solarnih panela na krov škole i pokrenuta je u travnju solarna elektrana.

Od 1.2.2022. u drugom smo Erasmus projektu sa školama iz Poljske, Grčke i Španjolske. Odrađene su dvije učiteljske mobilnosti, gostovanje učenika i učitelja iz Grčke, odlazak naših učenika i učitelja u Poljsku. Projekt je trajao do 31.7.2023. i sada čekamo njegovu finalizaciju.

Stotinjak naših učenika sudjelovalo je na različitim natjecanjima u organizaciji Agencije za odgoj i obrazovanje. Sportska natjecanja opet su održana u živo, a druga natjecanja održavala su se on line i u živo. Na državno natjecanje iz fizike bila je pozvana jedna učenica. Opet su naši učenici sudjelovali na Digitalnom inkubatoru gdje su osvojili nagradu za aplikaciju Diggy mom. Institut za inovacije nagradio je naše učenike iznosom od

400 eura koji mora biti namjenski potrošen.

Stručna usavršavanja učitelja, stručnog tima, administrativnog osoblja i ravnateljice u klasičnom obliku su nastavljena nakon što su bila uglavnom na daljinu zbog pandemije Covid 19.

Devetu godinu imamo e-dnevnik pa vodimo računa o tehničkoj opremljenosti učionica, kako u matičnoj, tako i u područnim školama. Dobro smo opremljeni, a povratne informacije dobivamo i od drugih s kojima se uspoređujemo. Prema anketi e-škole projekta napredna smo digitalna škola, ali to i košta.

Nabavljamo redovito lektirne naslove i stručnu literaturu za koju učitelji pokažu potrebu i zanimanje.

Od 2001.godine smo Eko-škola u projektu međunarodnih eko-škola, a u prošloj školskoj godini potvrdili smo dijamantni status i status eko-škole mentora.

Prošlu školsku godinu obilježila je obnova PŠ Sičice od strane BPŽ, a isto tako i olujno nevrijeme 19.7.2023. koje je odnijelo krov na matičnoj zgradi i gdje je uslijed prokišnjavanja došlo do oštećenja 6 učionica. Solarna elektrana nije u funkciji 4 mjeseca. Obnova je u tijeku.

U Novoj Gradiški, 09. 10. 2023. godine.

Računovođa: Ravnateljica škole:

B. Akmačić Blagica Pečnjak, prof.